የሕዝቦችን ደኅንነት በማስጠበቅ በኢኮኖሚ እንዲተሳሰሩ ለማድረግ እንደሚሠሩ ርእሳነ መስተዳድሮቹ አስታወቁ፡፡
የአማራና የአፋር ክልል ሕዝቦችን የዘመናት መልካም መስተጋብር ማስቀጠል የሚያስችል ስርዓት ለመዘርጋት በትኩረት እንደሚሠሩ የሁለቱ ክልል ርእሳነ መስተዳድሮች ተናግረዋል፡፡የአማራና አፋር ክልል የመሪዎችና ከፍተኛ የመንግሥት ሥራ ኃላፊዎች የሰላም መድረክ በደሴ ከተማ ተካሂዷል። የአማራ ክልል ርእሰ መስተዳድር ተመስገን ጥሩነህ ለአብመድ በሰጡት መረጃ በአጎራባች አካባቢዎች የብሄር ጥቅም በማስመሰል ሁለቱን ሕዝቦች ወደ ግጭት በማስገባት ህገ ወጥ ድርጊት ላይ ለመሳተፍ የሚሠሩ አካላት እንዳሉ በውይይቱ መነሳቱን አስታውቀዋል፡፡ ችግሩን በተቀናጀ የአመራር ስምሪት ማስቆም እንደሚቻል መግባባታቸውንም ነው የተናገሩት፡፡